Diari Oficial de la Generalitat Valenciana


Sumari del DOGV 7287, del 03-06-2014 (2014/4931)

Resolució de 12 de maig de 2014, de la Conselleria d'Infraestructras, Territori i Medi Ambient, per la qual se sotmet a consultes i participació i informació pública la versió preliminar del Pla d'Actuació Territorial Estratègica València Dinamitza en el municipi de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7287

Data del DOGV
:   03-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4931


Data del document
:   12-05-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * València
    * pla d'urbanisme

Resolució de 12 de maig de 2014, de la Conselleria d'Infraestructras, Territori i Medi Ambient, per la qual se sotmet a consultes i participació i informació pública la versió preliminar del Pla d'Actuació Territorial Estratègica València Dinamitza en el municipi de València. [2014/4931]  
El Consell de la Generalitat, mitjançant un acord adoptat en la sessió celebrada el 29 de juny de 2012, va declarar com a Actuació Territorial Estratègica el projecte denominat València Dinamitza.  
De conformitat amb el que disposa l'article 4.1 de la Llei 1/2012, de 10 de maig, de la Generalitat, de Mesures Urgents d'Impuls a la Implantació d'Actuacions Territorials Estratègiques, elaborada la versió preliminar del pla, junt amb l'informe ambiental, se sotmetrà a consultes i participació pública per l'òrgan designat en l'acord, i donarà adequada participació al públic interessat i a les institucions afectades per l'actuació, a fi que puguen examinar-ho i formular les observacions i suggeriments que estimen pertinents.   
  
L'acord del Consell de 29 de juny de 2012, designa com a òrgan responsable de la tramitació i aprovació de l'instrument de planificació que es derive d'esta actuació a la Conselleria d'Infraestructures, Territori i Medi Ambient. Per tant correspon a esta Conselleria acordar l'obertura del mencionat període de consultes i participació publica.  
  
S'ha elaborat el document, i en compliment del que disposa l'article 4.1 de l'esmentada Llei 1/2012, l'article 10 de la Llei 9/2006, de 28 d'abril, sobre avaluació dels efectes de determinats plans i projectes sobre el medi ambient, i als efectes del que disposa l'article 83 en relació amb l'article 94 de la Llei 16/2005, de 30 de desembre, Urbanística Valenciana, resolc:  
  
Primer  
Sotmetre a consultes i participació i informació pública la versió preliminar del Pla d'Actuació Territorial Estratègica València Dinamitza en el terme municipal de València. El mencionat document s'acompanya d'informe ambiental, estudi d'integració paisatgística i altres informes i estudis.  
  
Segon  
El termini de consultes i participació i informació pública serà de 45 dies hàbils i començarà a comptar a partir de l'endemà al de la publicació del corresponent anunci en el Diari Oficial de la Comunitat Valenciana als efectes que el públic interessat puga examinar-ho i formular les observacions i suggeriments que estimen pertinents.  
  
  
Tercer  
Sol·licitar informe les administracions afectades en les seues competències, béns i servicis.  
  
Quart  
Ordenar la publicació de la present resolució en el Diari Oficial de la Comunitat Valenciana, tauler d'edictes de l'Ajuntament de València, un diari no oficial d'àmplia difusió a la província de València i en les pàgines web d'esta conselleria i de l'Ajuntament de València.  
  
  
Quint  
La documentació podrà consultar-se els dies laborables, en horari de matí (9:00 hores a 14.00 hores) en els locals següents:  
Ajuntament de València: carrer d'Amadeu de Savoia, núm. 11, 46153, València.  
Subdirecció General d'Ordenació, Planificació i Actuacions Territorials Estratègiques: Ciutat Administrativa 9 d'Octubre, torre 1, carrer de Castán Tobeñas, núm. 77, 46074, València.  
Servici Territorial d'Urbanisme de València: carrer de Gregori Gea, 27, 46699, València.  
Així mateix s'habilitarà la seua consulta a través de les pàgines web de la Conselleria d'Infraestructures, Territori i Medi Ambient ?http://www.citma.gva.es/web/planificacion-territorial-e-infraestructura-verde/valenciadinamiza- i de l'Ajuntament de València.  
Les observacions o suggeriments podran formular-se a través dels mitjans electrònics habilitats en la web de la Conselleria d'Infraestructures, Territori i Medi Ambient o en format paper a través dels registres públics i dirigides a la Subdirecció General d'Ordenació, Planificació i Actuacions Territorials Estratègiques.  
  
València, 12 de maig de 2014.- La consellera d'Infraestructures, Territori i Medi Ambient: Isabel Bonig Trigueros.